ছাব্বিশের আগে আরও শক্তিশালী হচ্ছে তৃণমূল

পূর্ব বর্ধমান: পূর্ব বর্ধমানের (East Bardwan) ভাতারে (Bhatar) রাজনীতির অন্দরে বড়সড় পরিবর্তন। রবিবার দুপুরে ভাতার তৃণমূল কংগ্রেসের (Trinamool Congress) পার্টি অফিসে এক যোগদান সভায় বিজেপি (BJP) ও সিপিএম (Cpim) থেকে মোট ২৫০ কর্মী তৃণমূলে যোগ দিলেন। এলাকার বিধায়ক মান গোবিন্দ অধিকারী তাঁদের হাতে দলীয় পতাকা তুলে দেন।

তৃণমূল সূত্রে খবর, যোগদানকারীদের মধ্যে ১৫০ জন পূর্বে বিজেপির কর্মী এবং বাকি ১০০ জন সিপিএমের সঙ্গে যুক্ত ছিলেন। এঁদের অধিকাংশই ভাতারের কর্জনা ও কাল্লু ত্বক অঞ্চল থেকে এসেছেন। দীর্ঘদিন ধরে দুই বিরোধী শিবিরে কাজ করলেও, নিজেদের দাবি-দাওয়া পূরণ করতে না পারায় হতাশ হয়ে তাঁরা শেষ পর্যন্ত শাসকদল তৃণমূলের হাত ধরেন।

আরও পড়ুন: শুভেন্দুর খাসতালুক কাঁথিতে সবুজ ঝড়, ধরাশায়ি গেরুয়া শিবির

যোগদান অনুষ্ঠানে বিধায়ক মান গোবিন্দ অধিকারী বলেন,“তৃণমূল মানুষের জন্য কাজ করে। তাই বিরোধী দলগুলির কর্মীরা দলে দলে আমাদের সঙ্গে যুক্ত হচ্ছেন। আগামী দিনে আরও অনেকেই যোগ দেবেন।” তিনি দাবি করেন, ভাতারে তৃণমূলের সংগঠন আগের চেয়ে আরও শক্তিশালী হল।

নতুন যোগদানকারীরা জানান, বিজেপি বা সিপিএমে থেকে তাঁরা কার্যত কোনও উন্নয়নমূলক কাজ করতে পারছিলেন না। স্থানীয় সমস্যা সমাধানেও মিলছিল না সহযোগিতা। তাই মানুষের পাশে দাঁড়ানো একমাত্র শক্তি হিসেবে তাঁরা তৃণমূলকেই বেছে নিয়েছেন।

রাজনৈতিক মহলের মতে, বিরোধী শিবিরে ভাঙন ঘটিয়ে এই যোগদান তৃণমূলের জন্য যেমন বড় সাফল্য, তেমনই ভবিষ্যতে পঞ্চায়েত ও বিধানসভা ভোটে তা প্রভাব ফেলতে পারে।